**JUDEŢUL CLUJ**

**COMUNA TRITENII DE JOS**

**CONSILIUL LOCAL**

## HOTĂRÂREA nr. 30

## din 27.04.2021

**privind aprobarea regulamentului privind deținerea, creșterea și circulația câinilor**

**pe raza comunei Tritenii de Jos**

 Consiliul local al comunei Tritenii de Jos , județul Cluj, întrunit în ședința ordinară din data de 27.04.2021,

Având în vedere:

-referatul de aprobare nr. 2653/23.03.2021

-avizul Comisiilor de specialitate nr. 1 și 2 ale Consiliului local

* Legea nr. 205/2004 privind protecția animalelor, cu modificările şi completările ulterioare;
* OUG nr. 55/2002 privind regimul de deținere al câinilor periculoși sau agresivi, republicată, cu modificarile si completarile ulterioare;
* Ordinul ANSVSA nr. 1/2014 pentru aprobarea Normelor privind identificarea și înregistrarea câinilor cu stăpân, cu modificările şi completările ulterioare;
* Art. 1349 și art. 1375 din Codul civil ;
* Legea nr. 61/ 1991 pentru sancționarea faptelor de încalcare a unor norme de conviețuire socială, a ordinii și liniștii publice, republicată, cu modificările şi completările ulterioare;
* OUG nr. 155/2001 privind aprobarea programului de gestionare a câinilor fără stăpân, cu modificările și completările ulterioare;
* O.G.nr. 2/2001 privind regimul juridic al contravențiilor, cu modificările şi completările ulterioare;

În temeiul prevederilor art. 129 alin (1) și alin (2) lit. d), alin (7) lit. b), lit. c), lit. g) și n) și art. 196 alin 1 lit. a) din OUG nr. 57/2019 privind Codul administrativ,

**HOTĂRĂȘTE:**

 **Art.1.** Se aprobă regulamentul privind deținerea, creșterea și circulația câinilor pe raza comunei Tritenii de Jos, conform anexei ce face parte integranta din prezenta.

 **Art.2**. Cu aducerea la îndeplinire se încredințează primarul și viceprimarul comunei.

 **Art.3.** Secretarul general al comunei va comunica prezenta tuturor celor interesati.

 PREȘEDINTE DE ȘEDINȚĂ

 CECLAN AUREL SECRETAR GENERAL,

 DEOȘEAN ADINA

Consilieri total 13, prezenți 11,

Voturi pentru 11, împotrivă 0, abțineri 0.

**Anexa la HCL nr. 30/27.04.2021**

**REGULAMENT**

**privind deținerea, creșterea și circulația câinilor pe raza comunei Tritenii de Jos**

1. **DISPOZIȚII GENERALE**

**Art.1.** Deținerea, creșterea și circulația câinilor în comuna Tritenii de Jos se face cu respectarea prevederilor legale în vigoare, în vederea asigurării și garantării sănătății publice , a sănătății și protecției animalelor, precum și a protecției mediului.

1. **CREȘTEREA ȘI ÎNTREȚINEREA CÂINILOR**

**Art.2.** Cetățenii care dețin câini, vor avea în mod obligatoriu carnet de sănătate al animalului, care trebuie să cuprindă toate acțiunile sanitar- veterinare (vaccinări, deparazitări, etc. ) cuprinse în normele din domeniu. Carnetul de sănătate trebuie să fie eliberat de un cabinet veterinar autorizat.

**Art. 3**. În mod obligatoriu, deținătorii de câini vor lua măsuri ca aceștia să nu murdărescă și să nu deterioreze spațiile publice și private, spațiile de folosință comună, în caz contrar vor fi obligați să efectueze curățenie, dezinfecție, refacerea spațiilor deteriorare și plata daunelor la solicitarea proprietarilor/ locatarilor.

**Art.4**. Este interzisă circulația câinilor neînsoțiți pe domeniul public și privat al comunei.

**Art.5.** Pe terenurile și în curțile aflate în folosință comună sau în coproprietate, deținerea câinilor se face cu acordul scris al celorlați colocatari sau coproprietari, cu respectarea condițiilor prevăzute la art. 2, 3 și 4.

**Art.6.** Cetățenii care au în proprietate atât construcția, cât și terenul aferent pot să dețină câini numai dacă împrejmuirea proprietății este corespunzătoare și nu permite ieșirea acestora pe domeniul public sau privat al comunei sau pe altă proprietate.

**Art.7.** Cetățenii care dețin câini sunt obligați să ia toate măsurile pentru menținerea animalelor într-o perfecta stare de sănătate și în condiții de igienă adecvate.

**Art.8. (1)** În timpul plimbărilor câinilor pe domeniul public, aceștia vor fi purtați obligatoriu în lesă, indiferent de talie sau rasă. Câinii de talie mijlocie și mare vor purta obligatoriu și botniță.

 **(2)** Însoțitorii vor avea asupra lor carnetul de sănătate al animalului în timpul plimbării.

 **(3)** În cazul câinilor agresivi sau a celor din rasele catalogate ca fiind periculoase, se aplică prevederile OUG nr. 55/2002 privind regimul de deținere al câinilor periculoși sau agresivi, cu modificările ulterioare.

 **(4)** Este interzisă lăsarea în libertate ori fără supraveghere a animalelor care pot prezenta pericol pentru persoane sau bunuri.

**Art.9. (1)** Se interzice intrarea persoanelor însoțite de câini în magazine, săli de spectacole și sport, locuri de joacă, mijloace de transport în comun, școli, grădinițe și spații verzi, dacă această interdicție este semnalată.

 **(2)** Fac excepție câinii Ministerului Administrației și Internelor și Ministerului Apărării Naționale, care sunt însoțiți și se află în misiune.

**Art.10. (1)** În comuna Tritenii de Jos este interzisă creșterea și întreținerea câinilor din rasele de luptă, în vederea organizării și desfășurării de lupte între câini.

 **(2)** Pe domeniul public sau privat al comunei, precum și pe terenurile aflate în proprietatea altor persoane fizice sau juridice, aflate în intravilanul comunei Tritenii de Jos, este interzisă organizarea și desfășurarea de lupte între câini.

**Art.11**. Este interzisă eliberarea și abandonarea câinilor și a puilor de câine , de către orice persoană fizică și juridică, pe domeniul public sau privat al comunei.

**Art.12**. Aruncarea, de către orice persoană fizică sau juridică, a cadavrelor de animale pe domeniul public sau privat al comunei, este interzisă.

**Art.13**. Persoanele juridice pot să crescă și să întrețină câini dacă împrejmuirea proprietății este corespunzătoare și nu permite ieșirea cânilor pe domeniul public.

1. **SANCȚIUNI**

**Art.14. (1)** Nerespectarea prevederilor din prezentul Regulament se sancționează astfel:

1. Cu amendă contravențională cuprinsă între:
* 300- 500 lei pentru persoane fizice și
* 600-1000 lei pentru persoane juridice,

Pentru încălcarea prevederilor art. 2- art.7, art. 8 alin 1, alin 2, alin 4, art.9, art. 12, art. 13,

1. Cu amendă contravențională cuprinsă între:
* 400- 600 lei pentru persoane fizice și
* 700-1000 lei pentru persoane juridice

Pentru încălcarea prevederilor art. 10 alin (1) și art. 11,

1. Cu amendă contravențională cuprinsă între:
* 1000- 1500 lei pentru persoane fizice și
* 1500-2500 lei pentru persoane juridice

Pentru încălcarea prevederilor art. 10 alin (2).

 **(2)** Constatarea contravențiilor și aplicarea sancțiunilor contravenționale se face de către primar și împuterniciții acestuia, în conformitate cu prevederile OG nr.2/2001 privind constatarea și sancționarea contravențiilor, cu modificările și completările ulterioare.

 **(3)** Contravenientul poate achita, în termen de cel mult 15 zile de la data încheierii procesului verbal, ori după caz, de la data comunicării acestuia, jumătate din minimul amenzii prevăzut în actul normativ în baza căruia s-a încheiat procesul- verbal de constatare a contravenției.

 **Art.15.** Prezentul Regulament se completează cu prevederile legale în materie.

PREȘEDINTE DE ȘEDINȚĂ SECRETAR GENERAL,

 CECLAN AUREL DEOȘEAN ADINA